Theodor Däubler

Theodor DÄUBLER (naskiĝinta la 17-an de aŭgusto 1876 en Triesto, mortinta la 13-an de junio 1934 en St. Blasien estis aŭstra verkisto. Li famiĝis per patosaj-viziosaj penslivera poeziaĵaro laŭ la stilo de Ekspresionismo.

 Vivo 
Estante filo el riĉa aŭgsburga komercista familio en Triesto li pasigis la junajn jarojn dulingve edukita en Triesto kaj Venecio. Post la militoservo en Vieno li ekde 1898 ĝismorte vivis maltrankvilan migradan vivon kun pli longaj restadoj en Parizo, Berlino kaj Greklando. La lastajn du vivojarojn li estis en sanatorio en la Nigra Arbaro suferante je tuberkulozo.

 Graveco 
Däubler regis la historismajn kaj romantikajn stilojn perfekte (Hymne an Italien, 1916; Attische Sonette, 1924). Konsideratas kvazau ĉefverko la malfacile alirebla, epika-lirika kreitaĵego Das Nordlicht (5 vol., 1910-1921), kiu rekomendas al oni per ekspresionisma patoso novan, panteisman tutmondan unuiĝsenton. Impresite per siaj travivaĵoj italiaj kaj grekiaj li propagandis unuigon de pagana dionizismo kun apolonaj-kristanaj elementoj.

Liaj rakontoj temas pri la malharmonio inter naturo kaj civilizo en la moderna mondo, kiel en Der Marmorbruch (1930) aŭ Die Göttin mit der Fackel (1931). De kulturhistoria valoro estas liaj mediteraneaj vojaĝlibroj kiel Der Fischzug (1930) aŭ Griechenland (1946).

 Fonto 
Fischer, Cornelia: "Däubler, Theodor", en: Microsoft Encarta 2007 Enzyklopädie, Microsoft Corporation, 2006 (DVD)

 Eksteraj ligiloj 

 Verkoj surrete

 Ligiloj sciencaj
 Theodor Däubler - Aufforderung zur Sonne 
 Biografio ĉe NDB
 Brenner-arkivo, Insbruko 

Kategorio:Aŭstraj verkistoj
Kategorio:Germanlingvaj verkistoj
Kategorio:Germanaj verkistoj
Kategorio:Ekspresionismo